kardosdrur/scandi-wiki huggingface dataset:
Johan Zoëga

Johan Zoëga (født 7. oktober 1742, død 29. december 1788) var en dansk botaniker og nationaløkonom. 

Zoëga blev født i Ravsted i Slesvig, hvor faderen Poul Christian Zoëga var præst; moderen Cathrine, født Zoëga, var søster til arkæologen Georg Zoëgas fader. Efter at have nydt undervisning i latinskolen i Pløen kom han i huset hos lægen Johan Christian Fabricius i Tønder (fader til zoologen med samme navn), hos hvem hans sans for naturvidenskab udvikledes. Efter et ophold ved gymnasiet i Altona 1760-62 drog han til København og senere med den unge Fabricius til Uppsala, hvor han studerede botanik under vejledning af Linné. I nogle år hjalp han derefter Oeder som dennes assistent ved Botanisk Have i København.

Da stillingen blev inddraget i 1770, og hans forhåbninger om at blive universitetslærer glippede, søgte han ind i centraladministrationen og blev 1771 sekretær i Finanskollegiets 2. departement; som sådan foretog han bearbejdelsen af den første danske folketælling af 1769. Han avancerede efterhånden på embedsstigen; han blev således 1773 renteskriver i fynske kontor, i decemer 1779 kommitteret i Rentekammeret og i februar 1784 deputeret i Finanskollegiet og etatsråd; 2. juni samme år blev han medlem af det nye Finanskollegium og af Finanskassedirektionen. Fra 1782 var han tillige medlem af direktionen for den almindelige enkekasse og af Generalvejkommissionen. Han udfoldede i alle disse stillinger en betydelig energi og omtales med megen sympati af sin samtid. 

Zoëga var svagelig fra barndommen af og led af en rygradskrumning; han døde ugift. Zoëgas virksomhed som nationaløkonomisk forfatter er ikke synderlig omfattende. Hans lille skrift om møntvæsenet (1788) er et for sin tid fortjenstfuldt arbejde, det samme gælder det året før udkomne Forsøg til at udvikle faste Begreb om Arbejde og Handel, hvori han i øvrigt ligeledes fortrinsvis kommer ind på møntspørgsmål. Han viser sig i dette skrift som en frisindet mand og tager varmt ordet for næringsfrihed og frihandel.

Som botaniker havde Zoëga ikke nogen større betydning. Han ansås for en grundig moskender, men har ikke publiceret noget selvstændigt botanisk arbejde; han har udarbejdet det katalog over islandske planter, som findes i Olufsens og Paulsens bekendte rejseværk, dog væsentlig efter Kønigs manuskript, han har skrevet teksten til Forsskåls ægyptisk-arabiske billedværk, og han har ydet bidrag til et værk af Linné, som opkaldte planteslægten Zoegea efter ham. Zoëga ydede Oeder god hjælp ved undersøgelse af planter fra Bornholm og Island til brug for Flora Danica. Zoëgas herbarium, som især var rigt på mosser, blev efter hans død opbevaret hos en slægtning, der boede på Kastellet, hvor det blev fuldstændig ødelagt under englændernes ophold.

Kilder 

 

Botanikere fra Danmark
Nationaløkonomer fra Danmark
Faglitterære forfattere fra Danmark
Danskere i 1700-tallet
Charlotte Gainsbourg

Charlotte Gainsbourg (født 21. juli 1971 som Charlotte Lucy Gainsburg) er en fransk-britisk skuespiller, sanger og sangskriver.

Som barn af sanger- og skuespillerparret Jane Birkin-Serge Gainsbourg var optræden ikke fremmed for Charlotte Gainsbourg. Hun indspillede sin første film i 1984 og sang samme år for første gang offentligt med sin far. To år senere udgav hun sit første soloalbum (produceret af hendes far). I årene der fulgte var det først og fremmest skuespillet, hun arbejdede med. Med en engelsk mor og en fransk far begår hun sig naturligt på begge disse sprog, og hendes roller har også tilsvarende været blandet. Hun har således spillet titelrollen i Franco Zefirellis 1996-udgave af Jane Eyre på engelsk og Fantine i en fransk tv-udgave af Les Misérables fra 2000. Hun har indspillet film med en række anerkendte instruktører som Agnes Varda, brødrene Paolo og Vittorio Taviani samt Lars von Trier – for rollen i Antichrist af sidstnævnte modtog hun prisen som bedste kvindelige skuespiller ved filmfestivalen i Cannes i 2009.

I midten af 2000'erne har hun genoptaget musikken og siden udgivet to nye album, idet hun dog samtidig har fortsat skuespillerkarrieren.

Charlotte Gainsbourg er gift med den israelskfødte franske instruktør og skuespiller Yvan Attal, med hvem hun har tre børn.

Filmografi 
 L'effrontée (1985)
 La petite voleuse (1988)
 Min kone er en skuespiller (Ma femme est une actrice) (2001)
 21 grams (2004)
 Den Nye Verden (Nuovomondo) (2006)
 I'm Not There (2007)
 Persecution (2009)
 Antichrist (2009) af Lars von Trier
 The tree (2010)
 Melancholia (2011)
 Nymphomaniac (2013)
 Snemanden (2017)

Eksterne henvisninger 

 Officiel hjemmeside 
 

Skuespillere fra Frankrig
Sangere fra Frankrig
Bodilprisen for bedste kvindelige hovedrolle
Les Enfoirés
César for bedste kvindelige birolle
César for største kvindelige filmhåb
Hos Ingrid og Lillebror

Hos Ingrid og lillebror var en julekalender der blev sendt i tv med Ingrid og Lillebror. Den blev sendt i 1971. I julekalenderen sendte de også arkivfilm med Magnus Tagmus (fra julekalenderen Kender du Decembervej?).

Eksterne henvisninger 
 

Børneprogrammer fra Danmark

Børnenes U-landskalender
Tv-julekalendere
Danske tv-serier fra 1970'erne
Ciarán Hinds

Ciarán Hinds (født 9. februar 1953) er en irsk film- og tv-skuespiller, kendt bl.a. som Julius Caesar i tv-serien Rome og for sin medvirken i flere store Hollywoodfilm i de senere år, bl.a. München og There Will Be Blood. For sin rolle som Julius Caesar vandt Hinds i 2005 en IFTA Award (Irish Film and Television Award) og vandt for sin rolle i The Eclipse prisen for bedste skuespiller ved Tribeca Film Festival.

Udvalgt filmografi 
 Excalibur (1981)
 Persuasion (1995) som Frederick Wentworth.
 Jane Eyre (1997)
 The Sum of All Fears (2002)
 Road to Perdition (2002)
 Lara Croft Tomb Raider: The Cradle of Life (2003)
 Calendar Girls (2003)
 The Phantom of the Opera (2004)
 München (2005)
 Miami Vice (2006)
 There Will Be Blood (2007)
 In Bruges (2008)
 Miss Pettigrew Lives for a Day (2008)
 The Eclipse (2009)
 The Woman in Black (2012)

Tv 
 Rome (2005-2007)

Eksterne henvisninger 
 

Skuespillere fra Irland
Harry Potter-skuespillere
Special Boat Service

Special Boat Service (SBS) er en britisk militær specialenhed underlagt Royal Navy. Special Boat Service,  Special Air Service (SAS), Special Reconnaissance Regiment (SRR) og Special Forces Support Group (SFSG)  er alle en del af United Kingdom Special Forces (UKSF), som er den engelske specialoperationskommando.

Enheden hed tidligere Special Boat Squadron.

Enheden er organiseret som en selvstændig enhed under Royal Marines og deler base med 1 Assault Group Royal Marines og British Army's 148 Command Forward Observation Battery ved Royal Marines Poole i Poole.

Specialstyrker fra Storbritannien
Royal Navy
Etableret i 1940
Københoved

Københoved er en landsby i Sønderjylland, beliggende umiddelbart syd for Kongeåen. Landsbyen ligger i Vejen Kommune og hører til Region Syddanmark. Navnet "Københoved" menes oprindeligt at have været Købinghoved, hvilket betyder "handelspladsen på fremspringet i landskabet". Navnet er ikke tidsfæstet for sin oprindelse. Første gang Københoved nævnes i kilderne er fra et tingsvidne på Frøs herreds ting 21. maj 1478. 

Mens Sønderjylland var under prøjsisk administration fra 1864 til 1920 blev navnet fortysket til Kjöbenhoved.

Kilder 
 Litteratur: Københoved Bysamfund, side 13.

Lokaliteter i Vejen Kommune
Lokaliteter i Sønderjylland (under den danske stat)
0-takst

0-takst er et kortere ord for afgiftsfrit system, hvilket indebærer at ingen betaler afgifter for det pågældende anvendbare system.

Argument for 0-takst 
Den normale trafikale intrastruktur i en by er som regel afgiftsfri på gadeplan: man kan bruge fortovet uden at skulle betale afgifter. Det samme gælder for offentlige toiletter, hvor der heller ikke kræves afgifter for at bruge dem. I forhold til kollektiv trafik betyder det, at ingen betaler afgifter for at køre med busserne og togene, men at hele systemet finansieres på anden vis, fx gennem skat. Ved at spare billetsystemet væk sparer man desuden penge, fordi der ikke længere er brug for billetmaskiner, kontrollører, personale i billetluger, elektroniske billetsystemer etc. Passagererne vil desuden slippe for den ekstra ventetid der følger med at købe og få kontrolleret sin billet.

Politisk 
Enhedslisten går til valgkamp i København for gratis busser.

I Sverige har en gruppe kaldet Planka.nu startet en forsikringsfond for passagerere der ikke køber billet, ved at betale deres kontrolafgifter. Således mener det at have indført 0-takst gennem direkte aktion.

Byer med 0-takst

Noter 

Kollektiv trafik
Planka.nu

Planka.nu er en svensk politisk organisation som arbejder for 0-takst, dvs. en afgiftsfri, kollektiv trafik. Planka.nu har fået megen opmærksomhed ved at organisere en forsikringsfond for gratister i den kollektive trafik.
Den fungerer ved, at planka.nu betaler medlemmernes kontrolafgifter mod et månedligt forsikringsbeløb.

Kampagnen blev grundlagt af Syndikalistiske Ungdomsförbundet i Stockholm i 2001, og flere filialer er siden blevt oprettet i Göteborg, i Östergötland og i Helsinki. Kampagnen er nu afkoblet fra Syndikalistiska Ungdomsförbundet og videreføres af et netværk af lokale grupper.

Metoden med at praktisere 0-takst på egen hånd og derved at indføre 0-takst i hverdagen kaldes direkte aktion. Planka.nu har med en række videoer på deres hjemmeside vist, hvordan man kan undgå kontrol og passere billetkontrollerne i metroen. På den måde har de tilskyndet til og gjort det lettere at køre som gratist (kaldet "plankning" på svensk). Planka.nu har i samarbejde med Intet menneske er illegalt betalt billetter til papirløse migranter, der risikerer at blive fanget og udvist fra Sverige ved de billetkontroller, som politiet har iværksat.

Planka.nu har siden 2007 udvidet deres aktiviteter til også at omfatte spørgsmål om klimapolitik og byplanlægning og har blandt andet offentliggjort rapporterne Highway to Hell?,  At rejse bør ikke koste alverden og Til hvilken pris?.

Planka.nu kalder sin forsikringskasse for "p-fonden". Alle aktive medlemmer af planka.nu arbejder ulønnet, og p-fondens penge går udelukkende til planka.nu's aktiviteter, dvs. tillæg og tryk på flyveblade, og plakater til forskellige kampagner. Med prisstigningerne i Stockholms lokaltrafik i 2004 steg antallet af Planka.nu 's aktive, betalende medlemmer i Stockholm fra ca. 300 til nu ca. 700.

Kritik 
Planka.nu og deres aktiviteter har også været kritiseret i avisspalterne, bl.a. af politikere. Både i Stockholm og Göteborg anmeldtes deres solidaritetskasse til politiet. Ingen har dog lykkes med at få dømt planka.nu i en domstol: I Göteborg frafaldt anklageren sagen, og i Stockholm er intet sket.

Eksterne henvisninger 
 Planka.nu 
 Planka.nu rapportside  
 Interview med planka.nu
 Stockholm City, 17 februar 2005  
 Dagens Nyheter, 21 augusti 2004  
 Dagens Nyheter, 23 oktober 2004  
 Göteborgs-Posten, 21 januari 2005 

Kollektiv trafik
Politiske organisationer
Organisationer fra Sverige
Marinestation Kongsøre

Marinestation Kongsøre, i daglig tale Torpedostation Kongsøre, er tjenestested for Søværnets Frømandskorps og Søværnets Dykkertjeneste. Marinestationen er placeret i Kongsøre Skov i Odsherred ud til Isefjorden.

Marinestationen har tidligere huset en feriekoloni for drenge anlagt af Frederiksberg kommune i 1905.

I slutningen af 1930'erne projekterede det daværende Søminevæsen en sømine- og torpedostation på området og i 1939 blev byggeriet påbegyndt, der dog i 1943 blev sat i bero på grund af 2. Verdenskrig. Efter krigen blev byggeriet genoptaget og hele området blev overdraget til Forsvaret sammen med de oprindelige træbygninger fra feriekolonien. De oprindelige bygninger blev anvendt af Forsvaret frem til 1962, hvor den sidste blev revet ned. Området har lige siden været indhegnet og lukket for offentligheden.

Stationen bestod oprindeligt af en kasernebygning, et torpedoværksted og en række specialværksteder og mindre bygninger. Desuden blev der anlagt et mindre havneanlæg og opført et observationstårn, der blev anvendt i forbindelse med prøveskydninger af torpedoer. Herudover en række ammunitionsbunkere i skoven rundt om Marinestationen til opbevaring af søminer og torpedoer.

Frømandskorpset har siden oprettelsen i 1957 haft til huse på Marinestationen og blev oprindeligt indkvarteret i træbygningerne fra feriekolonien.

Under den kolde krig blev Marinestationen tænkt anvendt i forbindelse med genforsyning af undervandsbåde og missiltorpedobåde af Willemoes-klassen, hvis Warszawapagten skulle have indledt et angreb på Danmark og Vesteuropa.

Efter den kolde krig og afskaffelsen af det danske ubådsvåben blev torpedoværkstederne lukket og marinestationen blev overdraget helt til Frømandskorpset.

Referencer 

Søværnet
Bygninger, konstruktioner og anlæg i Halsnæs Kommune
Flådebaser i Danmark
Youko Minamida

var en japansk skuespillerinde.

Filmografi 
Hendes filmografi inkluderede 140 film, bl.a.:
 十代の誘惑 (Juudai no yuuwaku) (1953)
 The Crucified Lovers (1954)
 Season of the Sun (1956)
 Pigs and Battlespips (1961)
 Ghost Shout (2005)

Kilder

Eksterne henvisninger 
 

Skuespillere fra Japan
Kevin J. O'Connor

Kevin J. O'Connor (født 15. november 1963) er en amerikansk skuespiller der bl.a. har spillet med i film som Van Helsing og There Will Be Blood.

Udvalgt filmografi 
 Peggy Sue blev gift (1986)
 Amistad (1997)
 Mumien (1999)
 Van Helsing (2004)
 There Will Be Blood (2007)
 G.I. Joe: The Rise of Cobra (2009)

Eksterne henvisninger 
 

Filmskuespillere fra USA
Anders Brill

Anders Brill Gilberg (30. maj 1947 i Ebeltoft − 22. oktober 2009) var en dansk trommeslager, især kendt som medlem af Århus-gruppen Kliché. 

Voksede op i Ebeltoft, og kom med i den lokale gruppe The Saints omkring 1965. Gruppen skiftede senere navn til Burst Appendix og var aktiv til 1968.

Efter Klichés opløsning fortsatte han sammen med to af de øvrige gruppemedlemmer i gruppen Voss Torp Brill, der udgav et enkelt album Dobbeltplus i 1984. Albummet var en såkaldt audio, en høremusical, der ikke blev den store succes med trioen selv. Det gik bedre, da sangene blev genindspillet med Nanna, Steffen Brandt og Peter Belli. Snart lagde Brill dog sin musikalske karriere på hylden og blev i stedet uddannet journalist. Ved sin død var han ansat ved JydskeVestkysten.

Noter

Eksterne links 
Saints på dr-rock.dk

Trommeslagere fra Danmark
Journalister fra Danmark
Personer fra Ebeltoft
Kliché
Dylan Tichenor

Dylan Tichenor (født 1968) er en amerikansk filmklipper der i 2008 blev nomineret til en Oscar for bedste klipning. Han har bl.a. arbejdet sammen med instruktør Paul Thomas Anderson, hvis film Magnolia, Boogie Nights, Hard Eight og There Will Be Blood han har arbejdet på. For sit arbejde på Brokeback Mountain blev han nomineret til en BAFTA Award.

Filmografi i udvalg 
 Hard Eight (1996), post-production assistent
 Boogie Nights (1997), filmklipper
 Magnolia (1999), filmklipper og associate producer
 Unbreakable (2000), filmklipper
 The Royal Tenenbaums (2001), filmklipper
 Brokeback Mountain (2005), filmklipper
 The Assassination of Jesse James by the Coward Robert Ford (2007)
 There Will Be Blood (2007)
 Doubt (2008)

Ekstern henvisning 
 

Filmklippere fra USA
American Dad! (sæson 6)

Den sjette sæson af den amerikanske tegnefilmserie American Dad! omfatter 18 episoder, der blev sendt første gang fra 27. september - 16. maj 2010 på tv-stationen FOX. Med afsnittet Don't Look a Smith Horse in the Mouth, der blev sendt 3. januar 2010, gik serien over til at sende i High Definition.

Afsnit

Eksterne henvisninger 
 Sæson 5 på TV.com

6
Eastern Promises

Eastern Promises er en britisk-canadisk-amerikansk gangsterfilm fra 2007 instrueret af David Cronenberg efter manuskript af Steven Knight. Den fortæller historien om det russiske gangstermiljø i London og en kvindelig læges indblanding i miljøet. Filmen har Viggo Mortensen, Naomi Watts, Vincent Cassel og Armin Mueller-Stahl i hovedrollerne.

Eastern Promises var nomineret til tre Golden Globe Awards; for bedste film, bedste soundtrack og for bedste mandlige hovedrolle (Viggo Mortensen). Mortensen var også nomineret til en Oscar for bedste mandlige hovedrolle. Eastern Promises var David Cronenbergs og Viggo Mortensens anden film sammen siden A History of Violence.

Medvirkende

Modtagelse

Priser og nomineringer 
 Oscars
 Oscar for bedste mandlige hovedrolle (Viggo Mortensen), nomineret

 Golden Globe Awards
 Bedste film – drama (Paul Webster, Robert Lantos og Tracy Seaward), nomineret
 Bedste mandlige hovedrolle (Viggo Mortensen), nomineret
 Bedste originale soundtrack (Howard Shore), nomineret

 BAFTA Awards
 Bedste mandlige hovedrolle (Viggo Mortensen), nomineret
 Bedste britiske film (Paul Webster, Robert Lantos, David Cronenberg, Steven Knight), nomineret

 Saturn Award
 Bedste Internationale Film (Eastern Promises), vandt
 Bedste mandlige hovedrolle (Viggo Mortensen), nomineret
 Bedste kvindelige hovedrolle (Naomi Watts), nomineret

 Bodilprisen
 Bodilprisen for bedste ikke-amerikanske film (David Cronenberg), nomineret

 Genie Awards (uddelt 2008)
 Bedste film (Robert Lantos, Paul Webster), nomineret
 Bedste mandlige hovedrolle (Viggo Mortensen), nomineret
 Bedste mandlige birolle (Armin Mueller-Stahl), vandt
 Bedste instruktør (David Cronenberg), nomineret
 Bedste art direction (Carol Spier), nomineret
 Bedste fotografering (Peter Suschitzky), vandt
 Bedste kostumedesign (Denise Cronenberg), nomineret
 Bedste klipning (Ronald Sanders), vandt
 Bedste originale manuskript (Steven Knight), vandt
 Bedste overordnede lyd (Stuart Wilson, Christian Cooke, Orest Sushko og Mark Zsifkovits), vandt
 Bedste originale soundtrack (Howard Shore), vandt
 Bedste lydredigering (Wayne Griffin, Robert Bertola, Tony Currie, Andy Malcolm og Michael O'Farrell), vandt

Eksterne henvisninger 

 

Britiske film fra 2007
Amerikanske film fra 2007
Film instrueret af David Cronenberg
Dramafilm fra USA
Gangsterfilm fra USA
Engelsksprogede film
Russisksprogede film
Tyrkisksprogede film
Ukrainsksprogede film
Canadiske film fra 2007
Partiliste

En partiliste er en opstillingsform for et politisk parti til et valg, hvor kandidaterne er opstillet i prioriteret rækkefølge. Stemmer der tilfalder partiet tilfalder først kandidaterne der står øverst på listen indtil fordelingstallet er nået, derefter tildeles næste stemmer osv. indtil alle stemmer er brugt. Det er altså dem der står først på listen der har størst chance for at blive valgt, men det kan lade sig gøre at sprænge partilisten, hvis en kandidat opnår et personligt stemmetal lig eller større end fordelingstallet. Fordelingstallet er defineret som: kandidatlistens samlede stemmetal, divideres med et tal, der er én større en det antal mandater, der er tilfaldet kandidatlisten. Det derved fremkomne tal forhøjes, uanset om det er et helt tal, til det næste hele tal.

Opstilling med partiliste bruges primært af Enhedslisten, men også Socialistisk Folkeparti og Socialdemokraterne har undertiden brugt partiliste ved lokalvalg.

Sprænge partilisten 
At sprænge partilisten vil sige at en kandidat, der er opstillet på en partiliste, bliver valgt foran (eller tydeligst: i stedet for) andre kandidater, der står højere på listen.

Dette kan ske på flere måder: Hvis en populær kandidat står langt nede på listen, kan denne selv uden tildelte listestemmer få stemmer nok til at blive valgt – og således sprænge partilisten "nedefra". Listen kan også sprænges "oppefra", hvis der er en populær kandidat i toppen af listen, og der således kun er få listestemmer til fordeling – i dette tilfælde kan kandidater i bunden af listen blive valgt med et lavt personligt stemmetal; på denne måde kan den populære kandidat "trække" de mindre populære kandidater med.

Dansk lovgivning 

§ 86 i Lov Nr. 145 af 25/03/2002 om kommunale valg lyder:

Bekendtgørelse af lov om valg til Folketinget:

Noter 

 

Politiske valg i Danmark
Naomi Watts

Naomi Ellen Watts (født 28. september 1968) er en britisk skuespiller kendt bl.a. for sine hovedroller i Peter Jacksons version af King Kong og David Cronenbergs Eastern Promises. For sin rolle i 21 Grams fra 2001 blev hun nomineret til en Oscar for bedste kvindelige hovedrolle.

Privat dannede hun par fra 2005-2016 med den amerikanske skuespiller Liev Schreiber med hvem hun har to børn.

Filmografi i udvalg 
 Babe - den kække gris kommer til byen (1998)
 Mulholland Drive (2001)
 21 Grams (2001)
 The Ring (2002)
 The Assassination of Richard Nixon (2004)
 King Kong (2005)
 The Ring 2 (2005)
 Eastern Promises (2007)
 Funny Games (2007)
 The International (2009)
 Fair Game (2010)
 The Impossible (2012)
 Perfect Mothers (også kendt som Adoration) (2013)
 Birdman'' (2014)
 Gypsy - Netflix (2017)

Eksterne henvisninger 

 
 The Official Naomi Watts på MySpace

Skuespillere fra Storbritannien
Oscar-nominerede skuespillere
Briter i 1900-tallet
Briter i 2000-tallet
Nonnos

Nonnos var en græsk digter, født i Panopolis (Akhmim) i Ægypten, og som
synes at have levet i begyndelsen af 5. årh. e.Kr.
Hans hovedværk er et digt Dionysiaka (Διονυσιακά), om
vingudens tog til Indien; en mængde myter er
indflettede, som Nonnos har lånt fra sine
forbilleder, de alexandrinske digtere. Digtet er
ikke uden talent; versbygningen er glat og
elegant, men meget ensformig.

I en ældre alder
gik Nonnos over til kristendommen og skrev et digt
Metabole, som er Johannesevangeliet sat på
vers. Både ved sit hovedværks mytiske
indhold og ved versbygningens teknik har Nonnos haft
stor betydning for de senere epikere.

Litteratur anvendt af Karl Hude i Salmonsen
 Ouwaroff: Sur les Dionysiaques de Nonnos, Petrograd 1843
 Kohler: Ueber die Dionysiaka des Nonnos, Halle 1853
 Janssen: Das Johannesevangelium nach der Paraphrase des Nonnos, Leipzig 1903

Kilde 
 Opslag af rektor Karl Hude (1860-1936) i Salmonsen (Salmonsens Konversationsleksikon, 2. udgave, bd. 17, s. 1010)

Eksterne henvisninger 
 Pseudo-Nonnos – Scholia Mythologica – græsk originaltekst, Jacques Paul Migne, Patrologia Graeca (en)
 Dionysiaka 1-14 (af 48) – engelsk oversættelse af W. H. D. Rouse
 Opsummering  ved R.F. Newbold af 29 års arbejde med Dionysiaca
 
 
 Opslag i Den Store Danske

Senantikken
Antikke græske digtere
Tjek fødsels- og dødsår
Dybsø Fjord

Dybsø Fjord er en ca. 17 km² stor lavvandet fjord, indenfor den sydvestsjællandske dobbeltkyst, med en gennemsnitsdybde på ca. 1 meter, beliggende mellem Næstved og Vordingborg. Mod vest afgrænses fjorden ud mod Karrebæksminde Bugt og Smålandsfarvandet af den lave ø Dybsø, og sydenden af Enø. Mod nord er der vandforbindelse via Krageholm Strøm til Karrebæk Fjord; Mod nord ligger også halvøen Vejlø med gården Vejløgård. Fjorden er cirka 5 km bred og ender i øst ved Kyllebæk Huse. Mod syd ligger halvøen Svinø.

Fjorden er en af Danmarks reneste fjorde, og de lavvandede sandbanker giver området international betydning som spisekammer for store flokke af ande- og vadefugle, og det er da også under Natura 2000-planerne både et Ramsarområde, Habitatområde og et internationalt fuglebeskyttelsesområde; desuden er den nordlige del af fjorden en del af et vildtreservat – en udvidelese fra 1997 af Gavnø Vildtreservat, som blev oprettet i 1940. Reservatordningen indebærer, at der er begrænsninger på jagt, og at færdsel er forbudt på dele af Enø Overdrev og på den nordøstlige del af Dybsø fra april til midt i juli. Reservatet er på i alt 1.409 ha, hvoraf 173 ha er landareal.

Både øerne, fjorden og dens kyster er fredet, Enø overdrev blev fredet i 1953, Dybsø i 1978 og fjorden og den omgivelser i 1988.

I den nordlige ende af fjorden var Nylandsmose Danmarks første landvindingsprojekt, der fandt sted i slutningen af 1600-tallet, hvor ejeren af Gavnø, gehejmeråd Knud Thott inddæmmede en vig af fjorden.

Eksterne kilder og henvisninger 
 Knud Dahl: Fredede arealer i Danmark, 7. udg. 1994 
 
 naestved.dk/NaturFriluftsliv 

Fjorde i Danmark
EU-habitatområder i Danmark
Fredede arealer i Danmark
Ramsarområder i Danmark
Næstved Kommunes geografi